Gandia participa en la XXI Assemblea General de Xarxa FP celebrada a Dinamarca
24 febrer 2020

## Gandia participa en la XXI Assemblea General de Xarxa FP celebrada a Dinamarca24 febrer 2020Última actualització: 14 juliol 2025

![](../gestion/img/dinamarca.jpg)  
  

La regidora delegada de Polítiques Educatives i Benestar Social, Carmen Fuster, va participar la passada setmana a la XXI Assemblea General de Xarxa FP celebrada a la ciutat de Viborg (Dinamarca).

La Xarxa FP és una associació de 35 ciutats de 15 països que representen al voltant de 600 centres educatius de tota Europa mitjançant el desenvolupament d'estratègies innovadores amb l'objectiu d'afavorir la qualitat de la Formació Professional (FP) i la inserció de l'alumnat al món laboral a través de la formació en centres de treball (pràctiques) i estades en ciutats europees millorant d'aquesta manera la seua formació integral, fomentant a més, l'intercanvi de metodologies i experiències educatives de bones pràctiques entre els centres educatius i professorat d'FP.

L'Assemblea General reuneix a tots i totes les representants de mobilitat de cada ciutat de la xarxa per prendre i votar decisions a tirar endavant durant l'any 2020-21.

"_Gandia aspira a ser líder en innovació educativa pel que considerem important potenciar la mobilitat del nostre alumnat per tot el que significa d'intercanvi de coneixements i bones pràctiques així com el desenvolupament d'accions i projectes pilot innovadors que reverteix en els diferents sectors productius de la comarca_" va declarar **Carmen Fuster** qui ha afegit que "_Al procés de transformació i millora de l'FP planifiquem accions per formar els millors perfils professionals que el mercat laboral present i futur necessita per impulsar i promoure l'ocupació de qualitat i el creixement econòmic_".

[Twittear](https://twitter.com/share)